Държавен вестник, бр. 24, 2004 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  24
(7) Договорът по ал. 1 за извършване на
пристанищни услуги по чл. 116, ал. 3, т. 1 се
сключва за срок до пет години. Срокът може да
бъде продължен по съгласие на страните.”
§ 62. Създава се чл. 117в:
“Чл. 117в. (1) Концесия се предоставя върху
един или повече терминали от пристанище за
обществен транспорт с национално значение—
съществуващи или които ще бъдат изградени със
средства на концесионера—за осъществяване на
пристанищна услуга по чл. 116, ал. 3, т. 2.
(2) Условие за предоставяне на концесията
може да бъде изграждане на нов или поддържа-
не, разширяване, реконструкция, рехабилитация
на съществуващ терминал от пристанище за
обществен транспорт с национално значение.
(3) Пристанищните услуги по чл. 116, ал. 2,
т. 2 и 3 се извършват от пристанищни опера-
тори, получили концесия върху пристанищен
терминал.
(4) Концесия се предоставя и върху прием-
ните съоръжения за събиране на твърди отпа-
дъци и на отпадъчни води за извършване на
съответната пристанищна услуга по чл. 116,
ал. 2, т. 1.”
§ 63. Създава се чл. 117г:
“Чл. 117г. (1) Решение за предоставяне на
концесия се приема от Министерския съвет при
условията и по реда на Закона за концесиите и
на този закон.
(2) Министърът на транспорта и съобщени-
ята внася в Министерския съвет предложение-
то за предоставяне на концесия заедно с изиск-
ващите се анализи.
(3) С решението на Министерския съвет за
предоставяне на концесия по чл. 7, ал. 1 от За-
кона за концесиите се определят и:
1. пристанищните услуги, които могат да се
извършват във връзка с концесията;
2. максималният срок на концесията;
3. видът на конкурса—едностепенен или
двустепенен;
4. критериите за подбор на кандидатите—при
двустепенен конкурс, и за избор на концесио-
нер—при едностепенен и двустепенен конкурс;
5. условията за осъществяване на концесия-
та, в т.ч. задължителните инвестиции.”
§ 64. Създава се чл. 117д:
“Чл. 117д. (1) Конкурсът за избор на конце-
сионер се провежда от комисия, назначена от
министъра на транспорта и съобщенията.
(2) В случаите, когато е предвидено условие
на концесията по чл. 117в, ал. 2, свързано с тех-
ническа сложност или с необходимост от зна-
чителни по размер инвестиции, министърът на
транспорта и съобщенията може да разреши
срокът за провеждане на конкурса да бъде по-
дълъг от срока, определен в чл. 11, ал. 4 от За-
кона за концесиите, но с не повече от 6 месеца.
(3) Докладът на комисията и проектът на
решение за резултатите от конкурса се предста-
вят в 7-дневен срок от приключването на кон-
курса на министъра на транспорта и съобщени-
ята за внасянето им в Министерския съвет.
(4) Министерският съвет оправомощава
министъра на транспорта и съобщенията да
сключи договор за концесия, да осъществява
контрол по неговото изпълнение и да представ-
лява концедента в правоотношенията, възник-
нали във връзка с изпълнението на договора, с
изключение на тези по прекратяването му.”
§ 65. Създава се чл. 117е:
“Чл. 117е. (1) В договора за концесия се оп-
ределят и:
1. пристанищната услуга—елемент на кон-
цесията;
2. задължителните условия на концесията и
правата и задълженията на концесионера за
нейното извършване;
3. правата на концесионера върху конкрети-
зирани пристанищна територия и/или съоръ-
жения—съществуващи и/или които ще бъдат
изградени със средства на концесионера;
4. концесионното възнаграждение, срокове-
те и редът за заплащането му;
5. задължителните инвестиции и останали-
те задължения на концесионера за изпълнение
на неговата инвестиционна програма, в т. ч.
средствата за изграждане, поддържане, рекон-
струкция и рехабилитация на пристанищни съ-
оръжения и/или на други елементи на приста-
нищната инфраструктура;
6. задълженията, произтичащи от производ-
ствената програма;
7. гаранциите за изпълнение на задължени-
ята по концесионния договор и видът и разме-
рът на отговорността за неизпълнение на за-
дълженията по договора;
8. правата на концесионера върху плодове-
те, върху обектите, които ще изгради със свои
средства, и правото на обезщетение във връзка
с приращенията и подобренията;
9. статутът на изградените от оператора не-
движимости като подобрения и преминаването
на собствеността им върху концедента до изти-
чане на срока на концесионния договор.
(2) В договора за концесия може да се уго-
вори връщане на активите във вида, в който
са предоставени на оператора в началото на
концесията.
(3) В зависимост от степента на икономи-
ческа ефективност от извършването на при-
станищната услуга, определена на база стой-
ността на вложените от концесионера инвес-
тиции, равнището на трафика и размера на
цените за предоставяне на услугата на потре-
бителите, Министерският съвет може да ос-
вободи концесионера от задължението за за-
плащане на концесионно възнаграждение за
целия срок или за определена част от срока на
концесията.
(4) При условията на ал. 3 с решението на
Министерския съвет за определяне на концеси-
онера се определят размерът на средствата,
които ще бъдат вложени от Национална ком-
пания “Пристанища”, и обектите, за изгражда-
нето или поддържането на които ще се разход-
ват тези средства.”